als_Latn dik_Latn sag_Latn
Lulja e famshme me ngjyrë të verdhë të ndezur përcjell atmosferën e stinës së nxehtë dhe frymëzimin për ta aplikuar kudo, në modë, arredim, pikturë. Van Gogh është identifikuar gjatë gjithë jetës me lulediellit e famshme të cilat i pikturoi në shumë versione, sepse për të, ato lule simbolizonin gëzimin, lumturinë dhe rrethin e jetës. Po ashtu edhe Chanel e ka përdorur në një nga shajet më të famshme të mëndafshit që ka stiluar. Sot mund të gjendet në mjaft veshje të adresave të njohura si Asos apo Aliexpress, të cilat e kanë preferuar ta përdorin në pantallona të shkurta, funde, paliçeta, fustane të shkurtra apo edhe për zbukurim të flokëve (në rrathë flokësh apo kurora).
Të apasionuarit e pikturës mund të kompozojnë tablo me këtë lule, e cila i jep gjallëri ambjentit ku jetoni. Por nuk është e thënë që çdo gjë duhet ta blini: mjafton të punoni pak me fantazinë dhe të krijoni kapëse flokësh apo kapele plazhi me luledielli të ngjitura mbi to. Do të ndjeheni thjesht unike.
Mjaft çifte e zgjedhin vazhdimisht si lulen e dasmës së tyre, për buqetën e nuses apo dekorimin e tavolinave, për shkak të ngjyrës së ndezur, alegrisë që transmeton dhe kontrastit që bën me veshjen e nuses dhe të dhëndrit. Luledielli në veshje dhe aksesorë cilësohet si terapeutik, për shkak të ngjyrës diellore dhe ndikimit në përmirësimin e gjendjes shpirtërore.
als_Latn als_Latn als_Latn